Voldag 06h30 - 17h30
Halfdag 06h30 - 14h00
Formele Program 08h00 - 12h00
GEEN lekkers of speelgoed word by die skool toegelaat nie.
ALLE besittings/klere moet duidelik gemerk wees.
Kleuters moet elke dag ‘n tas met een stel skoon klere saambring.
Die skool voorsien ontbyt, 2 snoeptye en middagete. Ontbyt word slegs tot 08h15 bedien.
Slegs voorgeskrewe medikasie, wat in die medesyneboek gekryf is word toe gedien. Telefoniese toestemming sal eers verkry word voordat ander medikasie toegedien sal word bv koors.
Toestemming moet telefonies, persoonlik of skriftelik gegee word indien iemand anders buiten uself u kleuter by die skool kom afhaal. Kleuters mag onder geen omstandighede sonder volwasse begeleiding die skoolverlaat nie.
Die skool moet deurlopend op hoogte gehou word van enige veranderinge bv. Tel. nr’s en adres.
Opvoedkundige aanbiedings – een maal kwartaalliks by die skool.
Buitemuurse aktiwiteite wat by die skool aangebied word, word onderling tussen uself en die betrokke persoon/aanbieder gereël en is dus onafhanklik van die skool.
‘n Eenmalige inskrywings fooi van R950.00 is vooruit betaalbaar as u u kleuter inskryf. Hierdie fooi is nie terug betaalbaar nie.
Skoolgelde is vooruitbetaalbaar en moet streng voor of op die 7de van die maand betaal word. Neem kennis dat rente gehef sal word vir laat betalings. Kontant betalings geskied slegs in die kantoor of betalingsbussie in voorportaal.
Een volle kalendermaand moet skriftelik kennis gegee word. Onthou net dat Desember nie ‘n kennis gee maand is nie, omdat u slegs vir die helfte van die maand betaal.
Die skool sal in Desember vir ongeveer drie tot vier weke, afhangende hoe die vakansiedae val, gesluit wees. Datums word op jaarprogram aangedui.
Die skool is Openbare Vakansiedae gesluit. Indien ‘n Vakansiedag op ‘n Dinsdag of ‘n Donderdag val, sal die skool die tussen-in Maandag of Vrydag gesluit wees. Hou die kennisgewingbord en Nuusbriewe dop vir inligting.
Lees asseblief gereeld die Kennisgewingbord, Nuusbriewe en "Gonsertjie" sodat u op hoogte kan bly van verwikkelinge en gebeure by die skool. As u iets het wat u met ons wil deel, gee dit gerus by die kantoor in.
Indien u kleuter ‘n aansteeklike siekte het, kan ons hom/haar nie by die skool akkomodeer nie. Dit is baie onregverdig teenoor die ander kleuters, en daar is nie voldoende fasiliteite om so ‘n kleuter gemaklik te hou nie.
Die volgende siektes word onder geen omstandighede by die skool toegelaat nie:
Indien u kleuter deur ‘n geneesheer of pediater met ‘n ernstige aansteeklike siekte gediagnoseer word, word dit van u vereis om dit onmiddellik onder ons aandag te bring asook die nodige inligting van die dokter of pediater van wat die kleuterskool te doen staan.
In ‘n ernstige noodgeval, skakel ons die Paramediese dienste - 10177.
U betaal vir elf maande die volle maandlikse skoolfooi en vir Desember slegs die helfte van die fooi.
Indien nodig, sal daar ‘n jaarlikse verhoging van skoolgeld wees. Die verhoging sal altyd vanaf Januarie van toepassing wees.
Neem kennis dat ‘n boete gehef sal word indien u kind laat afgehaal word. Hierdie geld word direk aan die personeel gegee wat na die sluitingstyd aanbly.